DE ANIMAL. HIST. VIII. io. i4. 545 
GAP. XIII. (vulgo XI. Scaligero XIV.) 
Quae insecta dentes habent, omni genere cibi 
vescuntur. At quibus lingua est, humido tantum 
aluntur, ipsa scilicet vndecunque exugentia. At¬ 
que borum partim omniuora; (omnes enim sapo¬ 
res degustant, vt muscae:) partim sanguinem hau¬ 
riunt, vt tabanus, (myops,) asilus, (oestrus.) Alia 
plantarum ac fructuum tantum succos. Sola apes 
ad nullam rem putridam insidet: neque alio vtitur 
cibo, quam qui dulci succo sit praeditus. Et vbi 
saliunt aquae suauissimae et purae, ibi aquantur. 
Cibis igitur, quibus diximus, animalium genera 
vtuntur. 
GAP. XIV. (vulgo XII. Scaligero XV.) 
Actiones autem ipsorum tum ob coitum ac pro¬ 
creationem sunt, tum circa commeatum ciborum. 
Nec minus sese comparant ad frigora aut tepores, 
itemque ad temporum mutationes. Omnia enim 
innatam habent naturam ad sensu percipiendum 
et calidi et frigidi mutationem. Ac quemadmodum 
homines quidam aedes per hiemis tempus mutant: 
alii, qui multae terrae domini sunt, aestates agi¬ 
tant in gelidis, hibernant in tepidis: sic etiam ani¬ 
malia, quae loca mutare possunt, partim iisdem in 
locis inueniunt praesidia, partim loca egrediuntur. 
Post autumnale aequinoctium ex Ponto et frigidis 
